section_heading: Crno-crvena zastava i zvijezda
paragraph_text: mini|Zastava anarho-komunista na manifestaciji [[Zagrebačka povorka ponosa|Zagreb Pride 2011. godine]] Crno-crvena zastava je najprepoznatljiviji i najčešće korišten simbol cjelokupnog anarhističkog pokreta, uz zaokruženo A. Ona je ujedno i primarni simbol internacionalnog liberterskog radničkog pokreta. Njene boje simboliziraju osnovne principe i ciljeve anarho-sindikalizma i anarho-komunizma: crvena - materijalnu i socijalnu jednakost; crna - od anarhističke zastave, slobodu i solidarnost. U tom smislu, boje anarho-sindikalističke zastave su stalni podsjetnik liberterskih sredstava kojim se anarho-sindikalisti/kinje bore, te njihovog cilja - slobode od države i nadničarskog ropstva. U izvorniku, crna i crvena boja bile su postavljene okomito, jedna nad drugom. Kasnija inovacija postavila je dijagonalu od donjeg lijevog do gornjeg desnog kuta, s crvenim trokutom iznad, a crnim ispod dijagonale. Ovo križanje predstavlja internacionalni aspekt anarho-sindikalističkog pokreta kroz negiranje (slično kao u smislu i s ciljem kod crne anarhističke zastave) svih drugih zastava. Često se koristi i crno-crvena zvijezda.